****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

S radosťou (i keď aj s rúškami) poďme do Domu Pánovho !!!

Neviem s akými pocitmi ste v tomto týždni, alebo dnešnú 5. veľkonočnú nedeľu vstupovali do našich kostolov. Ale určite to bola zmes radosti, vďačnosti aj istej úľavy a novosti. Nasledujúci dlhý citát je od nášho otca arcibiskupa Bernarda a pomocného biskupa Mareka: „ Milí veriaci ! Účasť na bohoslužbách nie je povinná. Stále platí dišpenz od účasti na nedeľnej či sviatočnej sv. omši. Verejné bohoslužby sa počas trvania opatrení musia sláviť v obmedzenom režime. Vo vnútornom priestore kostolov zabezpečte a podľa inštrukcií KBS presne vyznačte miesta na sedenie v každej druhej lavici, resp. v každom druhom rade stoličiek so zachovaním odstupu 2 m medzi osobami. Je na vašom zvážení, akým spôsobom zabezpečíte rešpektovanie interiérových kapacít. Niektorí kňazi využijú nahlasovanie cez lístky, iní si možno určia službu *(so slušným a maximálne empatickým vystupovaním)* pri vchode do kostola a keď bude kostol kapacitne naplnený, poprosia ďalších prichádzajúcich, aby zostali vonku, kde sa zabezpečí aspoň zvukový prenos. Aj vonku je potrebné dodržať predpísané 2 m rozostupy. Pred vstupom do kostola je potrebné zabezpečiť dezinfekciu rúk a dohliadať na nosenie rúšok. Svätenička a lavice musia zostať prázdne. Vetranie priestorov a dezinfekcia kľučiek či iných dotykových plôch je tiež nevyhnutnosťou. Je možné umiestniť primerané piktogramy. Tie budú upozorňovať a pripomínať platnosť opatrení. Aj kňaz - celebrant s asistenciou - miništranti odteraz musia mať rúška. Sväté prijímanie sa v tomto čase podáva na ruku. Aj v rade na sv. prijímanie musíme dodržať predpísaný odstup. Odložme dokazovanie pravovernosti a buďme všetci zajedno s diecéznym biskupom. Vysvetlite veriacim, že toto výnimočné *(dočasné)* prijímanie na ruku v tomto ťažkom období nie je hriech a že Ježiš sa neštíti nášho tela, dokonca, on sa narodil v špinavej maštali. Jediná prekážka k hodnému sv. prijímaniu je nečisté ľudské srdce. Kto by z vážneho zdravotného dôvodu nemohol prijať Eucharistiu do rúk, nech na to osobne upozorní kňaza ešte pred bohoslužbou v sakrestii a príde na sväté prijímanie na záver, ako posledný. Ak sa dá, prosím pridajte sväté omše. Jedna nedeľná omša pre seniorov by mohla byť vyhradená pre seniorov nad 65 rokov. Ak seniori budú mať mladší sprievod, ten nech radšej zostane vzadu alebo vonku.“

 K jasným slovám našich pastierov iba niečo na praktické doplnenie. Ďakujem všetkým, ktorí ste správne zareagovali na prijaté opatrenia a hlavne ste pripravili naše kostoly tak, aby bolo zrejmé, že niektoré miesta musia zastať voľné. Najnovšie doplnenie od hlavného hygienika SR však hovorí, že ak je na sv. omši rodina žijúca v 1 domácnosti, tak si môžu sadnúť spolu vedľa seba aj do 1 lavice. *Dokončenie na 4. str.*

 *...dokončenie na 4. str.*

ˇppp

|  |
| --- |
| F A R S K É O Z N A M Y: * 2. Ohlášky: Sviatosť manželstva chcú prijať: Daniel Dzivý, syn Petra a Ľudmily r. Šarišskej, nar. a býv. v Prešove a Paulína Demčáková, dcéra Dušana a Ľudmily r. Mizerákovej, nar. v Prešove a býv. na Zlatej Bani.

Tiež 2. Ohlášky: Sviatosť manželstva chcú prijať Dominik Čech, syn Pavla a Marty r. Dzurikovej a Jana Klimková, dcéra Jaroslava a Heleny r. Kočišovej, nar. v Prešove, býv. v Kokošovciach. Kto by vedel o manželskej prekážke u týchto párov, nech to láskavo hlási na fare. * Sv. zmierenia: Až do konca mesiaca máj Vám budeme okrem nedelí k dispozícii pred sv. omšami aby ste si mohli vykonať veľkonočnú sviatosť zmierenia. Iste každý dospelý kresťan vie a hádam aj tí, čo často nechodia, že cirkevný príkaz hovorí o aspoň jednej sv. spovedi v roku PRÁVE vo VEĽKONOČNOM ČASE. Teda v tomto roku od 11. 4. do 31. 5. Kiež sa správne zariadite a rozhodnete s láskou, nie iba pod vplyvom cirkevného príkazu, ktorý ešte mnohí nestihli splniť! Komu nevyhovuje čas pred sv. omšami môže si dohodnúť osobne aj iný termín .
* Adorácia vďaky: Dnes pozývame každého kto chce a môže na eucharistickú adoráciu od 15 h. do 17 h. do farského kostola v Kokošovciach, ktorá bude obetovaná na poďakovanie za možnosť verejných sv. omší a za naše mamky.
* Výzva sv. otca: Pápež František opätovne vyjadril solidaritu a povzbudenie v zápase s epidémiou Covid-19 a povzbudil pripojiť sa k medzináboženskej iniciatíve vyprosovania konca pandémie spoločným dňom modlitby, pôstu a dobročinnosti vo štvrtok 14. 5. Preto pozývame k prísnemu pôstu *(dobrovoľnému – ale ak – tak ako na Veľký Piatok)* a k eucharistickej adorácii v Kokošovciach aj Dulovej Vsi od 15 h. do sv. omše ! Príďme ďakovať, odprosovať a prosiť !!!
* Zapisovanie nových intencií: Kokošovce: V pondelok 11.5 a utorok 12.5. hneď po sv. omšiach v sakrestii, Dulova Ves: Vo štvrtok 14.5. a piatok 15.5. hneď po sv. omšiach v sakrestii, Žehňa: V stredu 13.5. hneď po sv. omši v sakrestii, Zlatá Baňa: V nedeľu 17.5. 20 min. pred a 20 min. po sv. omši v sakrestii. Ďakujeme za Vašu ochotu obetovať a byť na sv. omšiach za živých, alebo mŕtvych. Berieme klasicky jeden úmysel z jednej rodiny. Preto prosím nežiadajte viacej ! ! !
* 5. CIRKEVNÝ príkaz: Pre úplnosť a možnosť prispieť aj takto ešte naša najmenšia filiálka -Číslo účtu Lesíček: SK 41 0900 0000 0005 0368 8740

Ďakujeme všetkým, ktorí počas 2 mesiacov ochotne prispeli z lásky nie iba z cirkevného príkazu, že neboli leniví ísť do banky alebo využiť internetbanking.* Rodičia prvoprijímajúcich detí: Prosím o stretnutie aspoň jedného z rodičov prvoprijímajúcich detí v sobotu 16. mája hneď po sv. omši v Kokošovciach.
* Farská kancelária bude vo štvrtok 14. mája zatvorená !!!

*Radostné Aleluja , tvárou v tvár , Vám žehnajú + kaplán Štefan a farár Ľubik* |
| **Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb5.VEĽKONOČNÝ TÝŽDEŇ (11.5.2020 – 17.5.2020)

|  |  |  |  |  |  |
| --- | --- | --- | --- | --- | --- |
| 11.5. | PO | *Pondelok po 5. veľkonočnej nedeli* | KOKOŠOVCE*Sv. spoveď 7.30* |  8.00  | Za požehnaný pôrod pre Barborku |
| DULOVA VES*Sv. spoveď 17.30* | 18.00 | Za ružencové bratstvo  |
| 12.5. | UT | *Utorok po 5. veľkonočnej nedeli* | KOKOŠOVCE*Sv. spoveď 17.30* | 18.00 | +Michal +Anna +Jozef +Anna a ost r. Kmecovej a Ivaneckej *č.78* |
| 13.5. | ST | *Panny Márie Fatimskej**Ľubov. spomienka* | ZLATÁ BAŇA*Sv. spoveď 17.15* | 18.00 | Za ružencové bratstvo |
| ŽEHŇA*Sv. spoveď 17* | 18.00 | + Imrich + Anna + Andrej a ost. Vaniščákovej *č.118* |
| 14.5. | ŠT | *Sv. Mateja,* *Apoštola, Sviatok* | DULOVA VES*Sv. spoveď 17.30* | 18.00 | ZBP Anna |
| KOKOŠOVCE*Sv. spoveď 17.30* | 18.00 | Vlastný... |
| LESÍČEK*Sv. spoveď 17.30* | 18.00 | *Sv. liturgia* |
| 15.5. | PIA | *Piatok po 5. veľkonočnej nedeli* | DULOVA VES*Sv. spoveď 17.30* | 18.00 | + Jozef + Paulína + Juraj + Mária a ost. z rod. |
| KOKOŠOVCE*Sv. spoveď 17.30* | 18.00 | Vlastný... |
| 16.5. | SO | *Sv. Jána Nepomuckého, kňaza a mučeníka, Spom.* | DULOVA VES*Sv. spoveď 7.30* | 8.00  | + Mária + Štefan a ost. r. Gajdošovej *č.104* |
| *S nedeľnou platnosťou* | KOKOŠOVCE*Sv. spoveď 17.30* | 18.00 | Na úmysel Danky *č.202* |
| 17.5. | NE | *6. veľkonočná nedeľa* | DULOVA VES | 7.30  | *Sv. omša pre starších ako 65r.!!!* |
| 10.30 | Vlastný... |
| KOKOŠOVCE | 7.30  | *Sv. omša pre starších ako 65r.!!!* |
| 10.30 | ZBP r. Zajacovej a Ňachajovej *č.134* |
| ZLATÁ BAŇA | 9.00  | Za Boží ľud farnosti |
| ŽEHŇA | 9.00  | ZBP Peter s rodinou *č.150* |
| LESÍČEK | 8.00 | *Sv. liturgia* |

*„Prvá vec, čo sa mi stala, keď som videl som ľudí v laviciach, tak úplne automaticky sa mi roztiahli ústa do úsmevu a mal som také dojemné, akési pálenie v očiach. Mysleli sme na seba, uisťovali sme sa o modlitbách a predsa osobná prítomnosť sa nijakým spôsobom nedá nahradiť, Nenechajme si zo srdca vziať to, čo je nám najvzácnejšie: večný život,* *láska Kristova, odpustenie a milosrdenstvo, a aby sme aj my mohli toto odovzdávať.“*  *vladyka Peter Rusnák* Teda spokojne si sadnite z jednej domácnosti vedľa seba aj bližšie. To napr. platí aj pre mužov na chóre, aby sa priblížili k svojim manželkám, resp. deťom a tak sa reálne uvoľnilo miesto ďalším. Využime naozaj fyzicky každé miestečko, ktoré v kostole máme. Ak sa napr. do sakrestie v Kokošovciach „zmestí po novom“ 6 ľudí alebo v Dulovej Vsi 3 ľudia - tak to aj dodržme. Prosím kurátorov, aby si to v jednotlivých kostoloch vzali za svoje a ľudí v konkrétnom prípade pekne usmernili. Buďme ohľaduplní a naozaj empatickí. Nedržme sa kŕčovite svojich zvykov, napr. aj svojho „už ošúchaného“ miesta v kostole či stoličky „prilepenej o dlažbu“. V tomto čase a tejto situácii by to bolo iste veľmi neláskavé a sebecké !!! Znak pokoja sa však nedáva dotykom rúk nikomu iba úklonom hlavy. Tí, čo sa nezmestia do vnútra a budú chcieť byt účastní na sv. omši aj vonku nech zachovajú primeraný odstup. Podstatne je však aj to, aby človek stojací vonku pred kostolom dobre počul. Ak nebude môcť počuť, vtedy je ozaj užitočnejšie sledovať bohoslužbu doma cez audiovizuálne médiá. Pri sv. prijímaní naozaj dodržme jednotu. Telo Kristovo prijmime pred kňazom, nie otočení, či nebodaj po ceste späť na svoje miesto. Internet je plný polemík na túto tému. Pýtam sa Vás a všetkých čo rebelujúc niečo nevhodné až pohoršujúce na podávaní do rúk nachádzajú: Ide ti brat a sestra o obsah, alebo o formu ? Ide ti naozaj o živého Ježiša ? Alebo sa biskupi nevyjadrili jasne a všetci jednotne ??? Ak áno, tak nešpekuluj a buď poslušný, poslušná !!! Byť pápežskejší ako pápež resp. biskupskejší ako biskup sa nazýva jedným slovom: pýcha !!! Pravdaže pri všetkej zodpovednosti a úcte k Sviatostnému Spasiteľovi, ak Vám na prstoch zostanú odrobinky a vnímate ich svojim zrakom tak ich prijmite tiež. Prejavte naozaj aj viditeľne katolícku vieru, že náš Pán Ježiš je celý aj v tej najmenšej čiastočke. Ak by boli viacerí, ktorí z vážneho dôvodu pred sv. omšou vysvetlia osobne celebrujúcemu kňazovi že nemôžu prijať Eucharistiu na ruku, prídu na sv. prijímanie až po sv. omši kvôli dezinfekcii prstov kňaza! ! ! Našich najskôr narodených a starších ako 65 r. zvlášť pekne prosíme a vyzývame, aby v nedele využívali dve sv. omše, ktoré sme určili pre nich. Nie je to príkaz, ale veľmi silná prosba. V Kokošovciach o 7.30 h. a v Dulovej Vsi buď v sobotu o 18 h. s nedeľnou platnosťou, alebo ak nebudeme slúžiť v Lesíčku tak aj tam v nedeľu o 7.30 h. Vy, ktorí im z rodiny robíte sprievod, resp. odvoz, čo je veľmi chvályhodné, ak sa bude dať a zmestíte sa, buďte vo vnútri ak nie, prosím zariaďte sa podľa vyššie uvedeného. Vás z radov seniorov, ktorí ste mali napr. v Kokošovciach zvyk prísť na sv. omšu aj v sobotu večer aj v nedeľu prosíme, aby ste od toho teraz upustili. Za normálnych okolností je to v poriadku, ale za týchto mimoriadnych na tej 2. sv. omši zaberáte naozaj miesto inému ! ! ! Ďakujeme pekne... Keď bola posledná nedeľná sv. omša v našej farnosti bol 8. Marec – MDŽ a 2. pôstna nedeľa. Dnes keď sú prvé sv. omše v nedeľu po obnovení bohoslužieb je 10. Máj – Deň matiek a 5. veľkonočná nedeľa. V kalendári česko-slovenskom majú meniny Blažena a Viktória. Vzkriesený Kristus Víťaz dokáže vždy a všade všetko premeniť na ľudské dobro, ktoré nás má viesť k večnej blaženosti. Ak vidí konkrétnu vieru a reálnu lásku ochotného srdca. Toto sa od neho pekne učia aj naše mamy. S Božou pomocou meniť bolesť, smútok a plač na pokoj, radosť a úsmev. Aj vďaka ním sme na tom tak ako sme. Epidemiologicky, ľudsky, nábožensky aj ináč. Preto nezabudnime a nie iba dnes vyznajme: Vďaka Ti Mama, Panna Mária! Vďaka ti každá mama, ktorá si tam, kde máš byť a chceš byť tou, ktorou máš byť. Buďte mocne požehnané ! ! ! *ľubik*  |